Pasgetroudes in huis doodgeskok | Maroela Media
City Power in Johannesburg het Maandag 'n dringende ondersoek gelas na die dood van 'n pasgetroude paartjie in hul huis in Crosby naby Mayfair.
Zaheer Sarang (28) en sy vrou, Nabeelah Khan (24), het vermoedelik doodgeskok. Hul liggame is Sondag omstreeks 17:30 in die stort van hul huis aangetref. Die paartjie is maar twee weke gelede getroud.
Kapt. Mavela Masondo, Gautengse polisiewoordvoerder, sê daar word vermoed dat Sarang en Khan doodgeskok het hoewel die polisie nog wag op die uitslae van 'n nadoodse ondersoek om die presiese oorsaak van hul dood te bepaal.
Isaac Mangena, woordvoerder van City Power, het intussen gesê Mongezi Ntsokolo, die uitvoerende hoof van die kragverskaffer, het 'n span aangesê om dringend ondersoek in te stel na bewerings dat die egpaar weens 'n foutiewe kragkabel doodgeskok het.
Daar word beweer dat die stukkende verbinding toegeskryf kan word aan 'n probleem met ander onwettige verbindings in die omgewing.
Mangena sê die span is sedert vanoggend besig met 'n voorlopige ondersoek om die probleem te bepaal en meer besonderhede sal later bekend bekend gemaak word.
"Terwyl ons besig is met ondersoeke, doen ons 'n beroep op inwoners om nie met elektrisiteitsinfrastruktuur te peuter nie aangesien vandalisme en onwettige verbindings daartoe kan lei dat die stroombaan onklaar raak," het Mangena gesê.
City Power In die nuus Johannesburg
Hoe skok mens dood in die stort?
As jy die warmwater oop draai voor jy inklim voel jy niks, maar sodra jy aan die warmwaterkraan raak terwyl jy onder die lopende water staan en die geyser is nie reg ge-earth nie shock hy jou.
Dankie vir sinvolle kommentaar François le Cochon
Dit kan ook wel gebeur wanneer die munisipaliteit aan die krag werk en nooit die grond draad terug op sit nie. Het al gehoor ook van n persoon wat so dood geskok is en na vereder ondersoek was een van die krag kabels buite die persoon se huis herstel, maar die se gronddraad wat na die huise en grond toe gaan nooit terug gesit nie.
Ons het voorheen in ñ woonstel gewoon wat die stort se kraan jou ook so ligte plukkie gee as jy binne staan en aan hom vat…. Dis baie scary! Waar ons nou woon is dit weer die bad se kraan wat af en toe so maak, maar hy "kielie" mens net. En dis ook net vir my en die kinders, my man sê hy voel niks…..